Pakos lagūna

Pakos lagūna (isp. Laguna de Paca) – ežeras Peru, Chunino departamente, Mantaro slėnyje. Telkšo 3418 m aukštyje virš jūros lygio, šalia Chauchos miesto. Ežeras yra vaizdingoje vietoje, todėl tai populiari Chauchos gyventojų poilsiavietė, pakrantėje įsikūrę viešbučiai ir restoranai. Lagūnos krantai apaugę totoromis, tarp kurių veisiasi vandens paukščiai. Apie ežerą sukurta daug legendų. Viena jų byloja, kad po Atahualpos nužudymo inkai į ežerą sumetę auksą ir sidabrą. Taip pat pasakojama, kad ežeras povandeniniu kanalu siejasi su Njahuimpukijo ežeru.